A világon nincs két egyforma ember.
Ezt könnyű belátni.
Csak nézz körül!
De mindenki szerencsés annyira,
hogy egyvalami mindenkiben közös,
egy dolog, ami összeköt minket.
Mindenkinek van öröksége,
családi története,
és hagyományai, amely a nagyszülőktől,
dédszülőktől száll rá.
A következő előadónk Kyle Johnson.
Kyle!
Hahó, idelent vagyok!
Kyle!
Mi van, ha nincs ilyen mázlim?
Ha én vagyok az egyetlen, akinek nincs öröksége?
Mi van, ha én… más vagyok?
Idelent vagyok!
Nem látsz?
Kyle!
Ideje készülődnöd a meccsre.
Hajrá, Sasok!
Kidőltem egy pillanatra.
Tök furát álmodtam az örökség napjáról,
-ami a suliban lesz. -Csak ideges vagy.
Meccs előtt mindenki ideges.
Én mindig azt álmodtam, hogy egy szál alsóban vagyok.
És én csak a zenekarban játszottam.
Ügyes leszel, Kyle. Mindig az vagy.
Tessék, joghurt és gyümölcsszelet.
Segít fenntartani az energiád.
Jól hangzik. Nekem is jól jöhet.
Honnan származik a családunk, apa?
Hát innen, fiam.
Nem. Úgy értettem, hogy honnan jöttünk?
Mi az örökségünk?
Clevelandből költöztünk ide.
Amerikaiak vagyunk. Ennél több örökség nem kell.
Siess, Kyle! Elkésel a meccsről.
-Menjünk! -Ne feledd a szerencseérméd!
Furcsa érzés fogott el.
Mintha valamit elhallgattak volna.
Először sikerült a sulinknak bejutni
az állami kosárlabda-bajnokság rájátszásába.
Gyerünk, Russell! Dobd rá!
Ma volt a negyeddöntő,
és idén megállíthatatlanok voltunk.
Állami bajnokok lehettünk.
HAZAI VENDÉG
És mindennek én voltam az oka.
Minden remekül alakult.
Szerencsés srác voltam.
Ott van Kyle!
Ott jön!
Gratulálok, Kyle!
Micsoda szerencsés dobás volt!
Ez nem szerencse, haver!
Jól nézel ki, Kyle.
Mindent én tanítottam neki.
Szia, Kyle!
Szia, Bonnie!
Tudod, én vagyok az örökség napja bizottság elnöke.
Minden bizottságnak te vagy az elnöke.
Úgy értem, valakinek muszáj vállalnia.
Most állítom össze a programot.
Te mivel készülsz az örökség napjára?
Nem is tudom. Ez az egész örökség napja dolog…
Mint valami gagyi tévéműsor.
A te történelmedről szól.
Hát ez az! A tíz perccel ezelőtt is történelem.
A jelen a sport. Az történik most.
Én innen származom.
Ahogy mondod.
Még ha agyatlan sportoló is vagy,
akkor is van örökséged.
Agyatlan?
Amerika a bevándorlók országa, Kyle.
Mindenki őse egy másik országból származik.
Ja. Én részben cseroki vagyok.
A te családod honnan jön? A Johnson angol név,
vagy a Johannsent angolosították?
Clevelandből származunk.
Nagyon vicces.
Na ki vele! Tudod, hogy értem.
Figyu, dogám lesz.
Oké. Sziasztok!
Tompa agyú sportoló.
ÁZSIAI BEVÁNDORLÁS BRIT GYARMATOK
ANGOL TELEPESEK SPANYOL HÓDÍTÁS
Lejárt az idő.
Kifelé menet tegyétek a dolgozatokat az asztalomra!
Köszönöm.
Jobban jársz, ha üresen hagyod, Kyle.
Tudod, hogy a rossz válaszért pontlevonás jár.
Pótvizsga.
Pontosan az ellen vezettem be, amit most műveltél…
A találgatás ellen.
A való életben a szerencse nem mindig
ment meg a tudatlanságtól.
Minden válasz helyes.
Hű, de jól néz ki!
Kösz.
Ez olasz kaja, vagy mi?
Az Étkezz Okosan! magazinban láttam.
Miért?
Hát, csak gondoltam…
Talán egy régi családi recept.
Szerencséd, hogy anyád ilyen egészségesen főz.
Biztos ezért megy ilyen jól a sport.
Ugyan, Kyle született tehetség.
Igen, valószínűleg genetikailag az.
Lefogadom, hogy a családunkban
generációkkal ezelőtt remek sportolók éltek.
Például remek focisták, nem?
Vagy sífutók?
Vagy…
torreádorok?
Edd meg a salátád! Legyen minek felszívni az olajat!
-Tényleg, apa? -Igen?
Beszéltem a lánnyal, aki az örökség napja bizottság elnöke…
Bonnie Lopezzel?
Az a lány mindig mindennek az elnöke.
Igen.
Ja. Szóval szerinte minden család
származik valahonnan.
Ha elég régre megyünk vissza, biztos mi sem Clevelandből származunk.
Kivéve ha indiánok vagyok.
De…
nem vagyunk indiánok, ugye?
Nem hiszem.
Oké, akkor mik vagyunk?
Értitek, honnan származunk?
Azt hiszem, a dédapád Mount Buffalóból költözött át.
Nem, apa, azelőttre értettem,
hogy Amerikába jöttünk.
Miért kezdett hirtelen ennyire érdekelni a családod?
Nem tudom. Mindjárt itt az örökség napja,
és nem akarom, hogy csak én ne ismerjem a származásom.
Te vagy Kyle Johnson.
Kitűnő tanuló, jó fiú,
remek sportoló.
Csak azért, mert néhányan megszállottan
kutatják a származásukat,
attól még neked nem kell.
Nem vagyok megszállott.
Amerika lényege az egyéniség, Kyle.
Nem számít, honnan jössz.
Az lehetsz, aki csak akarsz.
Frissen őrölt borsot?
Már megint…
Az érzés, hogy valamit titkolnak előlem.
Másnap az iskolában
megpróbáltam kideríteni, hogy mit.
KERESÉS
NEBTEK KERESÉSI EREDMÉNYEK:
Ha a sportról keresgélsz,
javaslom a kezdjélni.com-ot.
Igazából a családomra kerestem rá.
Tudod, az örökségemre.
Azta, rengeteg Johnson nevű ember van.
Igen, négymillió oldal.
Leszűkíthetnéd kicsit a keresést.
Az apukádtól indulj, és tőle vezesd vissza!
Próbáltam, de nem találtam meg.
Clevelandben kerested?
-Menj odébb! Megpróbálom én. -Nem kell segítened.
Én vagyok az örökség napja bizottság elnöke.
Az én feladatom segíteni az örökségárvákat.
Amúgy se érdekel.
És ha Németországból, Angliából vagy ki tudja, honnan származom?
Nekem aztán tök mindegy.
Akkor miért ültél a gép elé?
Oké, és az anyukád családja? Ők hova valósiak?
Nem tudom.
Hát, a származásod felét ő adja.
Igen, de…
Sose érdekelt igazán az anyukám családja.
Mi volt a leánykori neve?
Ne mondd!
Nem tudod anyukád leánykori nevét?
Hogy fogsz hitelkártyát igényelni?
Figyelj, ha tényleg kíváncsi vagy a családfádra,
talán a szüleiddel kéne beszélned. Hisz' ők a családod.
Nem mondhattam Bonnie-nak,
hogy a szüleim titkolnak előlem valamit.
Aznap iskola után…
az egész még furcsább lett.
Az első furcsaságot apa régi középiskolai évkönyvében találtam.
Apa nem volt benne.
Legalábbis Bob Johnson nem.
Robert Smith.
Bob Smith.
Kyle!
Szia, anya!
Mit csinálsz?
Semmit.
Megyek, kosarazok egy kicsit.
-Oké. -Oké.
Vacsoráig érj vissza! Sültet csinálok.
Miért változtatta meg a nevét Smithről Johnsonra?
Ha nevet változtatnál,
valami érdekeset választanál, nem?
És ha nem is ő választotta?
Talán az FBI, vagy ilyesmi,
új személyazonosságot kapott.
Nem. Minimum bérgyilkosnak kell lenni ahhoz,
hogy ilyesmit megengedjenek.
Ugyan!
Öregem, hogy dobsz ilyeneket?
Vagy tudod, mit? Talán radikálisok voltak a 60-as években.
És bujkálni kényszerültek?
Ja, vagy tudod, mit? Talán földönkívüliek,
és a Földön ragadtak, amikor lezuhant az űrhajójuk.
Te hozzáértél a gyűrűhöz.
Igen, hozzá.
Apám szinte hetente megmér, hogy nőttem-e.
Aztán megméri a súlypontemelkedésemet.
Bár elérném a gyűrűt…
De mázlista vagy, haver.
Mi köze a mázlinak ahhoz, hogy milyen magasat ugrok?
Te vagy a legszerencsésebb a suliban. Mindenki tudja.
Tudod, mit? Szerintem amiatt a szerencseizé miatt.
-Talán tényleg működik. -Ez?
Nem, ezt csak anyámtól kaptam
még csecsemőkoromban.
Ezt nézd! Valaki elhagyott tíz dollárt.
Több mint szerencse, haver.
Mindig elhagyott pénzt találsz az utcán.
Egy csapat vagyunk, nem igaz? Megfelezem veled.
Zsír.
Ezt nézd!
Várjunk csak! Ezt a fickót már láttam a tévében.
SEAMUS MCTIERNAN A SZTEPP VÉDŐSZENTJE
Nem őt. Ami mögötte van. Az érmém is ilyen.
Azt hittem, hogy kínai, vagy ilyesmi.
Tudod, mit? Ez a fickó szerintem ír.
Talán anyukám is ír.
Legjobb reggelt!
Üdv!
Oké, a láb királyság, de mi van a kézzel?
Sztepptánc vagy mi a neve.
Miért titkolná előled anyukád, hogy Írországból származik?
Nem tudom.
Csak fura érzésem támad, ha szóba kerül.
Mintha nem akarnák, hogy ismerjem a származásom.
Nem is tudtam, hogy érdekel ez az örökség cucc.
Hát, nem is.
Vagyis már igen.
Most már úgy érzem, kimaradok valamiből.
Igen.
Legjobb reggelt!
Bogaram, legjobb reggelt neked!
MINDEN, AMIT AZ ÍR LÉTRŐL TUDNI AKARTÁL, DE NEM MERTED MEGKÉRDEZNI
Talán ezt kéne olvasgatnom.
Nézd!
Olyan szerencsebigyók, ami neked is van.
Az ott mind kamu. Az enyém igazi arany.
Ja.
Mindig messziről látszik, melyik az igazi.
Ja, biztos.
Ezeket te magad készítetted,
vagy még mindig anyuci csinálja, te félig felnőtt ficsúr?
A cipőmre gondol?
Ez kosárlabdacsuka, uram.
Igen, boltban kapni őket.
Boltban, mi? Ó!
Ja. Aú!
És mi lesz a lábaddal, ha az út nehézzé és keménnyé válik?
Ezt nézd, fiacskám!
Pompás ír bőr, na?
Lágy, mint a tavaszi zápor,
és kemény, mint egy földesúr szíve.
Tilos feltenni oda a lábat!
Egy zacskó pityóka lesz a fiúknak!
Hé, ezt meg hogy…
Hová tűnt?
Hölgyeim és uraim,
Seamus McTiernan, a Sztepp Védőszentje!
Ha őshazád a smaragd sziget,
vagy csak kívánod, hogy onnan jöhess…
Ha a szíved oly zöld, akár egy lóhere,
és a hízelgés a te módszered,
akkor a Sztepp Védőszentje szeret téged.
Ha hiszel a koboldokban,
és tudod, hogy egy fazék arany vár, ahol a szivárvány véget ér,
akkor társad a Sztepp Védőszentje.
Mi ez, ámítás?
Kyle?
Mit művelsz, Kyle?
Nem tudom! Nem tehetek róla.
Bocs, kölyök.
Legjobb reggelt!
Legjobb reggelt neked!
Csináltál valamit a hajaddal, anya?
Csak gondoltam kipróbálok valami természetes kinézetet.
Most pedig huppanj le, mindjárt viszem a reggelit.
Csak nem szalonna illatát érzem?
De, és épp egy pár tojás is készül, neked és neked.
Szalonna és tojás?
Nem túl sok koleszterin az?
Elfér még egy kis hús rajtatok.
Most pedig üljetek le mindketten!
Szerinted anya nem…
Szerinted nem beszél egy icipicit furán?
Azt mondtam: „icipicit”.
Ja.
Gondolkoztam azon, amit mondtál, Kyle,
az örökségedről, és valamit el kell mondanom.
Kate, biztos, hogy ezt most kell?
Ugyan, nincs értelme rejtegetni, Bobby.
A családomról van szó, Kyle.
-Kate, egy pillanatra… -Írek volnánk.
Miért nem mondtátok el korábban?
Mert meg akartalak védeni, Kyle.
Attól, ami akkoriban volt, mikor az írek Amerikába jöttek…
A viccektől és a kulimunkától, amit más nem vállalt,
és a kirakatok felirataitól,
miszerint: „Írekből nem kérünk.”
Azt akartam, hogy legyél 100 százalékig amerikai.
Anya, ez az ír bevándorlós dolog vagy 100 éve volt, nem?
Emlékszem, amikor kicsi voltam,
anyám minden reggel szalonnát és tojást csinált,
és fehér kenyérrel ettük, pirítóssal,
amire rengeteg margarint kentünk, és…
Tyúktojás és pirított szalonnaszeletek.
Burgonyalepény, kolbász, véres és májas hurka.
Mi az a hurka?
Vérrel és májjal töltött sertésbél.
Ebédre pedig főtt sertéslábat csomagoltam káposztás krumplipürével.
Baromi fura, nem?
Először megpróbálta titkolni a családja származását,
most pedig ír ételeket főz, és az akcentusa is ír lett.
És az, hogy apukád nevet változtatott?
Hát, ezek után nem is tűnik olyan nagy számnak, nem?
Legalább tudom, hogy én is származom valahonnan.
Legalább tudom, hogy…
Nézd, zöldhasú!
Minden nap.
Ja.
Biztos az írek szerencséje.
Így kezdődött életem legpechesebb napja.
Elvesztettem a házim. Kieshetett…
Helló! Jól nézel ki.
Mizu, Kyle? Ettél már?
Elhagytam az ebédemet.
Igen, a gatyádon.
Pfuj, de undi!
Hát, tudod, akartam kaját venni, de elhagytam a pénzem.
Kérsz chipset?
Smaragd Sziget márkájú.
De Russell, ilyen még sose fordult elő velem.
Soha életemben nem hagytam még el
semmit.
Figyu, ez csak balszerencse.
Mindenkivel megesik.
Kyle, kéred a desszertem?
A csokitól pattanásaim nőnek.
Naná!
Hát, ennyit a balszerencséről.
Képzeljétek, Kyle eléri a gyűrűt.
-Az kizárt. -De igen. Láttam.
Gyere, Kyle! Mutasd meg, hogy eléred a gyűrűt!
-Gyerünk, Kyle! -Lássuk!
-Mutasd meg nekik, Kyle! -Oké.
-Hajrá! -Gyerünk!
Hozz egy létrát, még a hálót se érintetted!
Jól van, sorakozó!
Ma van az állami bajnokság elődöntője.
Ha ma nyertek, történelmet írtok.
Most először juthat be
az iskola kosárcsapata
a bajnokság döntőjébe.
Ez az! Igen!
Oké, figyeljetek!
Meccsnapokon nincs futás.
Hogy a legjobb formában legyetek,
tíz szabaddobás mindenkitől, mielőtt hazamentek.
Nem rinyálunk, megcsináljuk.
Russell, te kezdesz.
Hajrá, Russ! Gyerünk!
Még ma, ha lehet.
Túlságosan rágörcsölsz, Russ.
Nyugi! Csak ejteni kell.
A sor végére, Kyle.
Haladjunk, fiatalok!
Ez az.
Há! Tíz. Ez meg itt egy ötös.
-Neked még mennyi hiányzik? -Tíz.
Egyet se dobtál még be?
Azta, még sose láttalak ilyen bénának.
Igen, mert soha nem is voltam ilyen béna.
Megvárjalak, míg bedobálod őket?
Ne, menj csak! A meccsen találkozunk.
Szerintem kicsit ívesebben kell dobni.
Egy pillanatra begurultam.
Nem szeretem a sztereotípiákat,
de állítólag az írek kicsit forrófejűek.
Honnan tudtad, hogy ír vagyok?
Russell mesélte.
És mivel készülsz az örökség napjára?
A hétvégén láttam egy kis ír táncot.
Az jó ötletnek tűnik.
Megtanulsz szteppelni
az örökség napjáig?
Nem tűnt vészesnek.
Neked minden olyan könnyű, mi?
Most meg mi van?
Haragszol?
Régóta ismerlek, Kyle.
Jó srác vagy, meg minden, de még jobb lehetnél,
ha nem lett volna minden olyan könnyű neked.
Itt van például a kosár. A legutóbbi meccs?
Az ellenfél jobb volt, mégis nyertetek,
mert szerencséd volt.
Az állami bajnokság nem olyasmi,
amit mázliból nyersz meg.
Attól még, hogy mindent tudsz,
nem biztos, hogy a kosárhoz is értesz.
Mázli.
Ez nem mázli volt. Hanem gyakorlás.
Kemény munka, tudod?
Hogyhogy gyakorlás? Te nem is kosarazol.
Életem legrosszabb napjának tökéletes befejezése.
Kár, hogy még közel sem volt vége.
Bú!
Rajta, koppintsd le!
Ügyes leszel, kisfiam!
Hajrá, Kyle!
Ez az, Drake!
Ne!
Üresen vagyok!
Cserélje le, edző!
Jaj, ne!
Mintha most játszottam volna először. Katasztrófa volt.
Egy pontot se szereztem, és a dobásaim fele
a gyűrűt se érte.
Csak…
Mindenkinek van rossz napja, Kyle.
-Nekem még sose volt. -Fő, hogy nyert a csapat.
Ott lesztek a döntőben!
Igen, Drake-nek hála. Remekül játszott,
főleg, miután engem lecseréltek.
Nem muszáj kosaraznod.
Miért nem hurlingezel inkább?
Anya, kutya bajom. Csak bénán játszottam.
Biztos minden rendben van?
Egy kis aludttej jólesne lefekvés előtt.
Te nem érzed, apus?
Mármint apa.
Mintha valami égne.
A tőzegtűz felülmúlhatatlan,
ha igazi ír reggelit akarsz az asztalodra.
Apa azt mondta, hogy ha nem nyerünk ma,
a másik csapatot fogja támogatni.
Jé, mintha alacsonyabb lennél.
Lehet, hogy végre elkezdtem tovább nőni.
Nem, csak meghíztam kicsit.
Anyám nagyon rákattant az ír konyhára. Megint pityókát ettünk…
Vagyis krumplit.
Ez az…
Talán ezért blokkolták annyi dobásomat tegnap este.
Nem ugrottam elég magasra.
Szerintem jól ugrottál. Mindig jól ugrasz.
Szerinted pikkelni fognak rám,
amiért ilyen béna voltam?
Egy meccs miatt nem fognak kiközösíteni.
És különben is, bejutottunk a döntőbe.
Ja.
El se hiszem, mit művelt.
-Tök szánalmas. -Lúzer.
Lúzer.
Nagyon jó.
Jó béna voltál, Johnson.
Figyuzzátok, megérintem a gyűrűt!
Sziasztok, lányok!
Nézzétek, ott van Drake!
Szia, Drake! Jól nyomtad.
Szia, Drake!
Jól játszottál, Drake.
Hát, tényleg jól játszott.
Szia, Kyle!
-Csak azt akartam… -Órám lesz.
Bocsi.
Ki tudja megmondani, mi a mágnes?
Holly!
Olyan vas, ami vonzza a másik vasat.
Igen, de a mágnes nem csak a vasat vonzza.
Öcsém, egy rossz meccs, és máris senki vagyok.
Kyle, ha már beszélhetnéked van,
áruld el nekünk, hogy melyik három fémet
vonzza a mágnes!
Vas, aztán…
Valaki?
Russell?
Vas, kobalt és nikkel.
Nagyon jó. Vas, kobalt és nikkel.
Fogjátok meg a mágneseteket,
és az előttetek lévő egyik fémtárgyat!
Ha a tárgyat vonzza a mágnes,
akkor biztosan van benne vas, kobalt vagy nikkel.
Nem azt mondtad, hogy színarany?
De, az is.
A mágnes nem hazudik, haver.
Nem. Más lett.
Ez nem az én szerencseérmém.
Fel kell hívnom anyát.
Az az érme tuti valami családi örökség volt.
Biztos ezért akarta, hogy hordjam.
Valószínűleg ezért volt rossz meccsed tegnap.
Biztos ellopta valaki…
Ördög és pokol!
-Kyle! Beszélnem kell veled. -Figyu, most nem érek rá.
Elvesztette a szerencseizéjét.
-A mijét? -Egy aranyérme.
Úgy 100 éves lehet.
-Megvan! -Az csak egy negyeddolláros.
Szerinted nem lett alacsonyabb?
Nem. Csak megizmosodott.
Valami van ezzel a hülye telefonnal.
Kyle, most mennem kell.
Kirándulni megyünk a Fiatal Önmegvalósítókkal,
és azt akartam mondani,
hogy remélem nem az zavart meg, amit mondtam.
-Tudod, arról, hogy lusta vagy. -Lusta?
Sose mondtál ilyet.
De tudod, arról, hogy neked minden olyan könnyű,
és hogy nem érdemled meg a bajnoki címet.
Azta, micsoda séró!
Az én apám nem engedi, hogy befessem.
Szerintem Dennis Rodman miatt.
Ma van a döntő, haver.
Ha ok nélkül hiányzol a suliból, kirakhatnak a csapatból.
Ok kell? Oké. Először is, kiraboltak.
Most meg vörös lett a hajam.
Hé, régen én voltam a magasabb.
Szent Habakuk!
Összemegyek!
Anya, apa, valami baj van velem…
Valamit el kell mondanunk, fiam.
Én egy kobold vagyok, Kyle.
Anya?
Tudom, nehéz elhinni, Kyle.
Amikor először találkoztam anyáddal…
-Te nem vagy kobold, ugye? -Dehogy. Én clevelandi vagyok.
Előbb is elmondtuk volna, Kyle,
de azt akartuk, hogy normális amerikai fiúvá cseperedj.
De aztán fogni kezdett rajtam ez a varázslatocska…
Anya, alig vagy nagyobb a tenyeremnél.
Lehetne rosszabb is, nekem elhiheted.
Biztos csak allergiás valamire.
Főtt krumplira, vagy ilyesmire.
Semmi okod az aggodalomra.
Micsoda?
Én? Én is kobold lennék?
Mégis mi más lennél?
Te, akinek az O'Reilly klán vére csörgedezik ereiben.
Ettől még élhetsz tökéletesen normális életet.
-Normális? -Igen.
Normális. Apa, nézd a hajam!
Ráadásul megyek össze.
Innen jó magasnak látszol.
Mi a helyzet, apus?
Talán három centivel…
Vagy hattal.
Hat centivel?
Apa, te azt mondtad, hogy ez egy allergiás reakció.
-Mikor múlik el? -Hát…
Ami azt illeti, ilyen még nem történt.
Anyukád szerint
amíg az O'Reillyktől nem pártol el a szerencse,
minden klántag normális emberként élhet.
Legfőképp normális méretben.
Persze nem igazán tudom, hogy működik.
Oké. Tudod, mit? Talán ez a baja anyának is.
Hogy elfogyott a szerencsénk.
Nem. Az nem lehet.
-Honnan tudod? -A szerencseérméd.
Abban van az O'Reilly klán szerencséje.
Anya!
Anya, elvesztettem a szerencseérmémet.
Miket hadoválsz az érméről,
mikor ott lóg a nyakadban!
Nézd! Ez nem az enyém. Hamisítvány.
Valaki kicserélhette az igazit.
Mocskos tolvaj!
Ez csak egy aranyra festett vasdarab.
Valaki ellopta az érmédet?
Csakis az a fura figura lehetett,
akivel az ír vásárban beszéltünk,
azon a Seamus McTiernan bemutatón.
Ja, tuti valami zsebtolvaj volt.
Az a műsor a vidámparkban?
Tudod, hogy az engedélyünk nélkül nem mehetsz oda.
Apa! Meg akartam ismerni az örökségem.
Nem hibáztathatod, Bobby. Mi se voltunk őszinték vele.
Most pedig mesélj arról az öregemberről!
Ősz volt a haja, ugye?
Igen. Ő jött oda hozzánk,
és a cipőjéről beszélt.
Ő maga csinálta.
A cipője talpán, csak nem egy kígyó volt?
De. Igen, egy kígyó.
A vén csirkefogó, micsoda bűvésztrükk,
ráadásul pont az unokájával!
Ő volt a nagyapám?
Ő volt O'Reilly nagyapád.
Átkozott hazug vénember!
De nem hagyom, hogy megússza,
ha kell, az enyves ujjai közül
feszegetem ki azt az érmét.
Az én öregem!
Amint megépítették az új chipsgyárat, tudtam, hogy költöznünk kéne.
Elkerülhetetlen volt a találkozás.
A Smaragd Szigetre gondolsz?
Igen, az egész cég az övé,
közben a zabkását is mindig odaégeti.
Utánam, fiúk!
Jól megmondjuk neki a magunkét.
Drágám, inkább én vezetek, jó?
Oké.
SMARAGD SZIGET BURGONYASZIROM
Kate, inkább várj a kocsiban!
Félő, hogy feltűnést keltesz.
Mint amikor először megérkeztünk az országba, mi?
Az emberek lenéznek, mert kicsit más vagy.
Anya?
Én is olyan kicsi leszek, mint te?
Jaj, te csak félig vagy kobold, Kyle.
El fog tartani pár napig, mire ekkora leszel.
Az még rengeteg idő, hogy szteppcipőcskéket készítsek neked.
Ne aggódj, Kyle! Visszaszerezzük az érmédet.
Azt mondja, Mr. O'Reilly lányának a férje.
Oké.
Megjött a turistacsoport.
Nyugi, fiam! Minden rendben lesz.
Ha a nagypapi itt van… Úgy értem, nagyapa.
Hogyhogy sohasem láttam még?
Mert én nem…
Mert én nem vagyok kobold.
És nem hisznek a vegyes házasságokban. Ezért költöztünk ide.
Nevet is változtattunk, hogy ne találjanak ránk.
De ha te és anya
szeretitek egymást, mit számít?
Hát…
A koboldok néha maradiak tudnak lenni.
Gyere!
Rendben, uram.
Elintézem.
Mr. O'Reilly üzeni, hogy nincs lánya,
úgyhogy takarodjanak, és soha többé ne zaklassák őt!
Egy lépést se megyek, amíg nem beszéltem Mr. O'Reillyval.
Jól vagy, apus?
Egy percet se félj, Kyle!
Nem adjuk fel.
Csak megbeszéljük a taktikát anyukáddal, ez minden.
Ja.
Odanézzenek! Milyen kedvesek.
Elnökünk és alapítónk, Mr. Reilly O'Reilly nevében
üdvözöllek benneteket a Smaragd Szigeten!
Kezdődjék a túra! Erre tessék!
Mindig maradjon együtt a csoport!
Néhány gép veszélyes lehet.
A burgonyaszirmot az 1800-as évek végén fedezték fel,
amikor egy szakács véletlenül túl vékonyra vágta a krumplit,
és rájött, hogy az ilyen szeletek megsütve ropogóssá válnak.
Ahogy látható,
azóta rengeteget fejlődtünk.
Eddig van kérdés?
Igen?
Találkozunk Mr. O'Reillyval?
Nem. Mr. O'Reilly túl elfoglalt, nem ér rá velünk találkozni.
Hol van az irodája?
Az épület egy másik pontján.
Most pedig kövessetek!
Először megnézzük, hogy mossák meg a burgonyát.
Mit keresel te itt?
Psszt! Gyere!
Nem vagy Fiatal Önmegvalósító.
-Beszélnem kell O'Reillyval. -Miért?
Ellopták az érmémet, emlékszel? Szerintem ő lopta el.
Ő milliomos. Minek lopná el az érmédet?
Mert a nagyapám.
És miért lopná el az érmédet?
Muszáj mindent tudnod?
Nem felhőtlen a viszonya az anyámmal, és szerintem így áll bosszút.
Úgy látom, betolakodóink vannak.
Gyere!
Gyerünk!
Miért nem jön ki jól a nagyapád az anyukáddal?
Mert anya apához ment férjhez.
És miért nem szereti apukádat?
Mert ő nem kobold.
Micsoda?
Megvannak!
Erre!
Szállj be!
Nyomás!
Szálljon le!
Eresszen!
Kyle!
Ezt inkább ne süssük meg, fiúk!
Azt hiszem, az unokám az.
És én azt hittem, van sütnivalóm.
Egy ilyen jó fiúnak nincs mitől tartania a sütőben.
Kyle!
Kyle, jól vagy?
Ja.
Legalább megtaláltam a nagypapit.
Jaj, Kyle!
Mi az?
Ne! Vulkánivá válok!
-Sydney! -Mr. O'Reilly!
Kicsit lepihensz az irodámban, és pikk-pakk rendbe jössz.
Vagy még jobb,
ha varrsz magadnak egy pár cipőt.
Megnyugtatja a lelket.
Ha magad készíted a cipőd,
akkor válhatsz a lábad igaz urává.
Nem akarok cipőt varrni, és nem akarok kobold lenni.
Semmi értelme azon zsörtölődni, ami vagy, fiam.
Ha nem tetszik a zöld,
miért nem hordod az érmédet?
Vagy a mamid nem mondta,
hogy az érmétől lesz emberi külsőd?
Nézze! Nincs nálam az érmém. Érti? Magánál van.
Elvette az igazi érmémet,
és kicserélte erre a tudtom nélkül.
Soha nem tettem ilyet, fiam.
És nem hagyom, hogy ilyen hazugsággal feketítsd a nevem!
Lefogadom, hogy a mamid vette el,
hogy ellenem fordítson.
Ó, az áruló…
A saját népét árulta el.
Nincs anyunál az érmém.
Ő még nálam is gyorsabban változik.
Ilyen magas.
Ez komoly?
Valóban ellopták?
Jól van. Nem a mamid trükközik.
Jaj, ne! Az nem lehet.
A szerencsénk nélkül az O'Reilly klán hamarosan…
Nem… Nem kezdtem zöldülni?
És a gatyámon is lehetne fogni egy kicsit.
Maga miért nem zsugorodik olyan gyorsan, mint anya?
Egy vénembernek mindig nehezebb a változás.
És mi köze Kyle szerencseérméjének ahhoz, hogy mindenki kobolddá változik?
Az nem Kyle szerencséje.
Hanem az O'Reilly kláné.
Az tartotta össze a klánt az ezredév, sőt ezredévek alatt.
Ezer év megszállás és elnyomás,
majd hazánk kényszerű elhagyása.
Ezer évnyi sziklás termőföld és éhezés,
örökre szóló búcsú,
ahogy kihajózol a messzi partok felé.
És most, mikor végre megvetjük a lábunkat Amerikában,
és végre ránk mosolyog a szerencsénk,
te elveszíted!
Miért pont nekem kell viselnem?
Hm? Miért nem magának vagy anyának?
Te vagy az O'Reilly klán legfiatalabb tagja,
és mindig a legifjabbat illet minden szerencse.
Akár le is húzhatom magam a vécén.
Az O'Reillykra nem vár más, csak csőd és bukás,
most, hogy elveszett a szerencsénk.
A szerencse nem minden.
Nem a szerencse húzta fel ezt a gyárat.
Jé, mit nem mondasz!
Én meg lehetnék még mindig szakács,
ha nincs akkora szerencsém egy nap,
hogy túl vékonyra szelem a pityókát.
Maga találta fel a burgonyaszirmot?
Annak már több mint 100 éve.
Minden az én hibám. Minden nagyszerű volt, míg el nem kezdtem kutatni, ki vagyok.
Most meg vörös hajam és hegyes fülem van.
Bár ne jöttem volna rá semmire!
Bár ne lenne örökségem!
Biztos tehetsz valamit.
Ha ellopták az érmédet, jelentsd a rendőrségen!
Ja, és mondjam azt, hogy egy kobold vagyok,
aki elhagyta a szerencséjét? Persze.
Muszáj ezt csinálnia?
Muszáj hát. Ír vagyok.
Így dolgozom fel a kétségbeesést.
Kyle!
Nem!
Nem vagyok ír. Amerikai vagyok.
Talán nem csak engem loptak meg azon az Írek Szerencséje izén.
Talán már el is kapták a tettest.
Beszéljünk Seamus McTiernannel!
Micsoda?
Az a semmirekellő gazember?
Az a kirakatír, a neon lóheréivel
és mézes-mázos hízelgésével?
Miért nem mondtad, hogy az ő műsorán veszett el az érméd?
Rögtön tudtam volna, hogy ő lopta el a szerencsénket.
Nem mondtam, hogy ő volt az.
Mégis ki más lett volna?
Ő maga, egy far darrig,
oly biztos, mint hogy most itt állok.
Egy micsoda?
Kate!
Sehol nem találom. Nem tudom, hol lehet.
-Apu! -Kyle!
Tudom, ki vette el az érmémet. Seamus McTiernan.
Nagyapa szerint ő egy far darrig kobold.
-Azt mondja, mind tolvajok és hazugok. -Igazán?
Nem. O'Reilly. Reilly O'Reilly.
Te lehetsz Bobby.
Igen.
Egy szavát se hidd el, Kyle!
Ő vette el, hogy rajtam bosszút álljon.
Mást nem is érdemelnél tőlem,
Kathleen O'Reilly,
amiért az apró népségen kívül házasodtál.
De anyám sírjára esküszöm,
nem én vettem…
Mami!
Egy percig se sajnáld őt, Kyle!
Az anyja sírjára esküdözik,
aki él és virul Sligóban, majd kicsattan.
Szép, ki nevez kit hazugnak?
Te talán nem azt mondtad, amikor megismerted Bobbyt,
hogy Erie szülötte?
Tudtad, hogy már nem olyan jó fülem,
és sose jövök rá, hogy az egy tó Ohióban, nem pedig Éire.
De ez már a múlt. Nem felejtenétek el végre?
Elfelejteni a múltat?
Igen.
Az a fontos, hogy most, ma mi történik.
Jól van, szerezzük vissza a szerencsénket, mielőtt túl késő!
Talán már kicsit késő elleneznem a házasságod,
a fiadból pedig kész férfi lett.
Azt nem sajnálom, hogy Bobhoz mentem hozzá,
de azt igen, hogy ez neked fájdalmat okozott.
Fátylat a múltra?
Nincs idő a formalitásokra, fiam!
Seamus McTiernan meglóg a szerencsénkkel.
Gyerünk! Kapjuk el a tolvajt!
Jól van.
Hupsz…
-Bonnie, mennem kell. -Veletek megyek.
És a Fiatal Önmegvalósítók?
Annak az a lényege, hogy ragadd meg a lehetőséget.
És mekkora lehetőség,
hogy segíthetek egy koboldklánnak visszaszerezni a szerencséjét?
Különben is, csak a szüleim miatt lettem Fiatal Önmegvalósító.
Én kosarazni szerettem volna.
De szerintük az önmegvalósítósdi jobban mutat a felvételimen.
Nagyon úgy fest, hogy az én autómmal megyünk.
Öveket becsatolni…
Rázós út lesz.
Szóval… nagypapi,
nekem is ilyen szakállam lesz?
Nem, még sok-sok évig biztos nem, nagy örömömre.
Kyle?
Szia, Kyle!
Nem voltam biztos benne…
Azta! Micsoda fülek!
Hű! Igaziak?
Rosszabb lett?
Jaj…
Jól vagy?
Mi folyik itt?
Szerintem már így is elegen vagyunk.
Hé! Ez az a fickó… szakállal!
Ő a nagypapim.
Kyle, nem szokásunk
világgá kürtölni, hogy kik vagyunk.
Ne fecsegj, hanem indulj már!
Nem látod, hogy szabad az út?
Mrs. Johnson?
Szia, Russell!
Várjatok meg itt!
Felmérem a terepet.
Óvatosan, apu!
Bobby!
Ha Seamus megszorongatna,
próbálj meg fogadni vele!
A far darrigek odavannak a fogadásokért.
Kösz.
A SZTEPP VÉDŐSZENTJE
Állítsuk fel ezt az izét!
Oké.
Meglógnak!
Ne hagyjátok…
Ne hagyjátok meglógni!
Láttam! Tele van arannyal a lakókocsi. Nyomás!
Nagypapi!
Jobb lesz kapaszkodni!
Vigyázz! Mit művelsz?
Reilly, megölsz minket!
Adj nekik egy kis sózott marhahúst és káposztát, Patrick!
Mindig örömmel osztom meg, amim van a kobold társaimmal.
Az Úrhoz vezessen az utad,
és legyen minél csúszósabb!
Vigyázz!
Elő a pótkerékkel! Meglógnak!
-Nincs pótkerekem, Kyle. -Micsoda?
Mindig velem volt a szerencsém,
sose gondoltam, hogy kelleni fog.
Ne…
Hű, igencsak megéheztem.
Az volt az utolsó adag sózott marha, uram.
Nem lehetne…
Menjetek haza!
Nagy meccsetek lesz este.
És veled mi lesz?
Neked köszönhetően jutottunk be a döntőbe.
Így nem játszhatok.
Amúgy se tudtam sose játszani.
Igazából legalábbis soha.
Csak a szerencse miatt voltam jó.
A kosárlabda nem minden, Kyle.
Én már csak tudom.
Hát, se kosarazni, se focizni nem tudok.
Úgy értettem, hogy a sport nem minden.
De én szerettem, aki voltam. Érted?
És az akarok lenni.
Rég el kellett volna mondanunk.
Sajnálom, Kyle. A mi hibánk.
Semmi baj, apus. Apa.
Rosszabb is lehetne, Kyle.
Igazán? Hogyan?
Hé, segíts, Bobby!
Szerintem beragadt.
Nincs értelme, nagypapi. Ilyen a szerencsénk.
Már-már kezd hiányozni Írország.
Ha lett volna annyi eszed, hogy nem vezetsz pótkerék nélkül!
Ha nem veszed el a lányom, mindez nem történik meg!
Annak semmi köze semmihez!
Nem segít, ha egymást hibáztatjuk.
A helyzet kilátástalan, de…
Ne mondd, hogy lehetne rosszabb! Mert lehet.
Azt akartam mondani, hogy mindenkinek van peches napja,
de jobbá tehetitek, ha tovább próbálkoztok.
Amikor az írek Amerikába jöttek, nehéz volt az élet.
Olyan munkákat kellett vállalniuk, amit más nem vállalt,
és kevesebb pénzt kaptak.
Ők legalább kaptak.
A lényeg, hogy nem adták fel.
Próbálkoztak, míg jobb nem lett,
és ettől különlegesek. Nem attól, ahová eljutottak,
hanem a kitartástól, ami ide eljuttatta őket.
Bonnie Fiatal Önmegvalósító.
Amerikai vagyok. Mind azok vagyunk,
és az amerikaiak sose adják fel.
Elsétálhatnék a benzinkútra. Csak van valami, amivel megjavíthatjuk a kereket.
Én visszateszem a tetőt, ha addig élek is!
-Oké. -Le a kerékkel!
Keresek szerszámokat.
Oké.
Veled megyek, Bobby. Nem várok tétlenül a kocsiban.
Én is megyek.
Fel kell hívnom a Fiatal Önmegvalósítókat.
Ha a lógás miatt bajba kerülök,
hallgathatom apám hegyi beszédét arról, hogy „sose jutsz be az orvosira.”
Köszi a segítséget, Bonnie.
Tudod, hogy itt voltál.
Nem pártolt el tőlem teljesen a szerencsém.
Ezt komolyan mondod?
Vagy csak hízelegsz?
Várjon, Mr. Johnson!
Mi az?
Nagypapi, szerinted még visszakaphatjuk a szerencsénket?
Nem akarok hazudni, fiam.
De most már csak a csoda segíthet.
Hát, legalább elállt az eső.
Nézzétek! Szivárvány!
Talán van egy fazék arany a végén.
Ó…
Gyertek, fiúk!
Hová megyünk?
Nem tudom.
Hová megyünk?
A szivárvány végéhez.
Micsoda?
Jól vagy, nagypapi?
Nem lehet eljutni a szivárvány végéhez.
De lehetne, ha 200 évvel fiatalabb lennék.
Nem. A szivárvány az, amikor a napfény megtörik a felhőkön.
Nincs vége neki.
Mi vagy te, tudós?
Egyszer szeretnék az lenni.
De én meg kobold vagyok.
Úgyhogy ne oktass ki a szivárványokról!
Nézzétek!
Gyertek!
Úton a szép Athybe
Hurrá, hurrá
Úton a szép Athybe
Hurrá, hurrá
Úton a szép Athybe
Kezemben bot, szememben…
Biztos megálltak ünnepelni.
Majd adok én nekik ünneplést!
Ti várjatok meg itt!
-Beosonok, és visszaszerzem a szerencsét. -Majd én.
Anyád sosem bocsátaná meg,
ha hagynám, hogy bemenj egy ilyen helyre.
Ezt én döntöm el.
Tartsd nyitva a szemed!
Úton a szép Athybe
Hurrá, hurrá
Úton a szép Athybe
Hurrá, hurrá
Úton a szép Athybe
Itt van.
FAZÉK ARANY
Zárva van.
Hogy csináltad?
Ez kobold dolog.
Nézd, a szerencsénk!
Ez az, Kyle fiam!
Szerencsés napunk van.
Ez az én érmém.
Tudom. Fura érzésem támadt.
Az érzésekben sose bízhatunk.
Inkább vigyük el az egész fazekat, hogy biztosra menjünk, oké?
Gyere! Segíts felemelni!
Micsoda? Nagypapi, nem viheted el. Nem a miénk.
Mit hallok? Talán az a mocskos tolvaj megérdemli?
Biztos hozzánk hasonló szerencsétlen koboldoktól lopta össze.
Ezt nem tudhatjuk.
És ha igen, szólni kell a rendőrségnek.
Bolond vagy, fiam?
Idehívnád a jardot,
amikor ez a sok arany csak ránk vár?
-Vagyis ellopjuk. -Csak megragadjuk a lehetőséget.
Dublin szép városában Takaros kis lányok városában
Megakadt szemem Az angyali Molly Malone-on
Miközben talicskáját tolta
Széles és szűk utcákon át
Kurjongatva: kagylót és csigát! Tessék csak, tessék!
Az utcák nincsenek arannyal kikövezve, Kyle.
Onnan kell elvenned, ahol van.
Ha te is úgy szenvedtél volna, mint én, mikor az országba…
Nem lopni jöttünk Amerikába.
Hanem hogy kemény munkával jussunk előre, és érjünk el valamit.
Azt mondod, mi?
Megér egy fazék aranyat azt hallani,
hogy az apró népség tagjaként beszélsz magadról.
Hiába ilyen szép nagy fazék ez.
Fuss, Kyle! Menekülj!
O'Reilly…
Nagypapi!
Nagypapi?
Elkaptam őt a szakállánál fogva, fiacskám!
Egy kobold sem menekülhet ebből.
Kyle!
Te sem menekülhetsz előlem.
Ide a szerencseérmével…
És talán elengedem az öregedet.
Ne bízz benne, Kyle! Ő egy far darrig…
Csendet!
Far darrig.
Fogadok magával.
Fogadást említettél?
Pontosan mire gondoltál?
Hogy… le tudom győzni.
Mégis miben?
Talán videójátékozásban?
Ki ismer több hírességet?
Sportban.
Ha legyőzöm sportban,
elengedi a nagypapit, és megtarthatom az érmémet.
De ha nem győzöl le… enyém az érméd,
és soha többé nem kerestek.
Oké.
Gratulálok a fogadásodhoz.
Mi folyik itt, Kyle?
Hol vagyunk?
És mi ez a hacuka?
Ez a hurling, Kyle!
Nagypapi?
Figyeld a sliotart!
A mit?
A sliotart!
Haver, mit csinálunk itt?
Sportolunk.
Fogadtam Seamusszal, hogy megverem sportban.
De a foci, baseball meg kosárlabda a sport.
Lehet, hogy szerencséd volt hurlingben,
de kerékdobásban úgyis megverlek.
Miféle sportok ezek?
Semmit nem tudsz az örökségedről?
Ezeket a sportokat űzik Írországban már 3000 éve.
Ja, hogy ezeket.
Mit csináljak?
Rúgd el!
Ez az!
Tudod, miért kell nekem az érméd?
Talán kapzsi?
Az ereje.
Az ereje, fiam, ami nekem kell.
Elveszem Amerika összes koboldjának a szerencséjét,
és nekem lesz hatalmam mindannyiótok fölött.
Kyle benne van az iskolai birkózócsapatban.
Hát, az még csak junior csapat.
Írországban mindig is király volt, és én is király leszek…
A koboldok királya.
Igazán? Mi itt, Amerikában nem hiszünk a királyokban.
Mi a baseballban hiszünk.
Ez az!
A szerencséd nélkül nem tagadhatod többé, hogy mi vagy.
Meglátod, hogy fogadnak Amerikában titeket,
az apró népség tagjait, akik mások, mint a többiek.
És akkor irány vissza Éire földjére,
az őshazába, a régi szokásokhoz.
Ez az utolsó sportág.
Ha Kyle nem nyeri meg, mindennek vége.
De a tánc nem sportág.
De igen, Írországban az.
Én vagyok a Sztepp Védőszentje!
Ez miféle sztepp?
Énféle sztepp.
Most pedig ide az érmével, fiam.
Miről beszél? Döntetlen lett.
Azt mondtuk, hogy ha nem győzöl le,
az érme az enyém.
Döntetlen lett, nem győztél le,
úgyhogy ide vele!
Hé, ez csalás!
Úgy csűri-csavarja a szavakat, akár az ördög!
Hazugságból is igazságot csinál.
Az érmét, fiam!
Különben eldurvulnak a dolgok.
És a nagypapim?
-Azt mondta, elengedi. -Azt mondtam, talán.
Vagy talán örökké a rabszolgám lesz.
Szerencse nélkül legyőzöm.
-Tessék? -Fogadok, hogy
a szerencseérmém nélkül is legyőzöm kosárban.
Nincs miben fogadnod, fiam.
Ha veszítek…
én leszek a rabszolgája.
Ne csináld ezt, Kyle!
Ha pedig nyersz, visszakapod a szerencsédet?
Igen.
Ugye nem bízol meg benne még egyszer?
Szót se többet!
Mind jó írek vagyunk.
Írek, igen.
Ha én nyerek…
Ha én nyerek, visszakapom az érmémet,
maga pedig örökre az apáim földjén fog élni,
soha többé nem hagyja el Erie partjait.
Benne vagyok.
Törj előre,
majd passz!
Gyors indításnál…
Hát ti hol voltatok?
Írországban.
Most itt vagyunk, az a lényeg.
Oké. Kyle, hozd el a feldobást!
Húzzunk el, és tartsuk az előnyt!
Nem lesz kétszeres hosszabbítás.
Egy, két, há'… Hajrá!
Ez tök fura. Hogy kötöttünk ki itt?
Őt kérdezd!
Felismered, fiam?
A te szerencséddel játszom.
Nem túl öreg a srác a junior csapatba?
Játsszunk, fiúk!
-Nézd, a nagypapid! -Kyle!
Ne! Váltás, egy-kettő!
Nyomás védekezni!
Ez az! Mizu, vénember?
Kapd össze magad, Kyle, mielőtt túl késő!
Dobd be, Kyle! Gyerünk már!
Nem fogom most feladni.
Ha nagyon akarom, le tudom győzni.
Dobd be, Kyle!
Nem fog menni a szerencséd nélkül. Veszíteni fogsz, Kyle.
Örökre rabszolga leszel.
Nyomás!
Valaki fogja a srácokat! Irány védekezni!
Gyorsan!
Gyerünk! Most behozzuk!
Közel vagyunk. Gyakoroljatok nyomást!
Én szabad vagyok!
Russell!
Mr. O'Reilly?
Fogd ezt az érmét!
Ne kérdezd, honnan van!
Szuper! Odaadom Kyle-nak.
Ne! Neki nem fog működni.
Ez egy különleges érme, csak neked.
Hűha, kösz szépen!
Hajrá! Mindent bele!
Egy fiú, aki hisz a koboldokban, bármit el fog hinni.
Gyerünk Russell, menni fog!
Hozzuk vissza!
Szabadon vagyok!
Ez az, Russ!
-Juhú! -Így kell ezt!
Kaptam egy kis segítséget.
A nagyapád adott egy érmét.
Elnézést. Ott van Kyle.
Seamus!
-Semmi baj, fiam. -Ez kellett.
Összeszedjük magunkat.
Visszahozzuk neked.
-Nyomás! -Ott van apu.
Miért adtál érmét Russellnek?
Gondoltam jól jön egy kis segítség…
Elnézve a játékodat…
De hamis, nem?
Persze hogy az.
De a helyedben nem mondanám el neki.
Annak a fiúnak önbizalom kell, nem pedig szerencseérme.
Megvan neki a szerencséje, itt benn.
Igen. A szerencse benne van.
Ez enyém meg bennem van.
Az írek szerencséje.
Gyerünk, Kyle!
A játékra figyelj!
Hajrá!
Mutasd meg!
Add fel, fiam! Kobold vagy.
És a kobold fabatkát se ér a szerencséje nélkül.
Mindenki ér valamit.
Ez nem szerencse volt.
Ez az!
-Igen! -Ez az!
-Szuper! -Ez az, Russell!
Megérintettem a gyűrűt.
Hé!
Még egy, és megvan…
Ide a labdát!
Labdát!
Én vagyok a Sztepp Védőszentje!
A koboldok királya!
Sosem győzhetsz le!
-Igen! -Igen!
Az én fiam!
Seamus!
Gyere, állj fel!
Jól vagy, fiam?
A fiú legyőzött, Seamus.
Tisztességes küzdelemben.
Most pedig ide a szerencsénkkel!
Vesztettem, mi?
Mit is? Ezt?
Még egy fazéknyi ilyen van a buszban.
És még tízszer annyi egy barlangban, Carraigben.
Emlékszel, mi másban fogadtunk?
Persze hogy emlékszem, fiam.
Szóról szóra.
Hazaküldesz. Hogy örökké Írországban éljek.
Attól még én leszek a koboldok királya.
És bosszút állok rajtad
és az O'Reilly klánon.
Azt mondtam, Erie partjait.
Megtanulnád végre rendesen kiejteni?
Apáid földje
nem Erie.
Hanem Éire.
Az én apám Clevelandből származik.
Ohio!
Örökké az Erie-tó partján élni.
Remélem, hogy jobban úszik, mint kosarazik.
Ez nem szerencse kérdése.
Büszke vagyok rád, fiam!
Hurrá!
Ez az!
Bonnie!
Hol voltál?
Nem mesélte a lánya, hogy ma egész nap
az ösztöndíjprogramunk interjúján volt?
-Ösztöndíj? -A Smaragd Sziget Burgonyasziromnál.
Bonnie az első számú jelöltünk
egy mindent fedező egyetemi ösztöndíjra.
Természetesen miután befejezte a középiskolát.
Bonnie, szólhattál volna.
Azonban van valami, ami miatt talán mégsem ő lesz a befutó.
Tudja, nálunk előnyt jelent, ha az ösztöndíjasok
jó sportolók.
Nem sportol valamit a lánya?
Sport? De igen!
Jövőre kezd kosárlabdázni. Ugye, Bonnie?
Ha te mondod, apa.
Micsoda szerencsés kislánya van, Mr. Lopez.
Ugyanakkor… mind szerencsések vagyunk,
hogy egy ilyen remek országban élhetünk,
ahol bármi lehetséges.
Igen!
Nagyon ügyes!
-Szuper! -Igen!
Nagyon büszke vagyok anyukám családjára
és az ír származásomra. De mi, amerikaiak,
nem csak egy helyről származunk, így én sem.
Ez a föld a te földed
Ez a föld az én földem
Kaliforniától
New York szigetéig
Redwood erdejétől
A Golf-áramlatig
Ezt a földet Neked és nekem teremtették
Az országút
Porát taposva
Láttam magam felett A végtelen eget
Láttam magam alatt Aranyló völgyeket
Ezt a földet Neked és nekem teremtették
Ez a föld a te földed
Ez a föld az én földem
Kaliforniától
New York szigetéig
Redwood erdejétől
A Golf-áramlatig
Ezt a földet Neked és nekem teremtették
A feliratot fordította: Sátori Orsolya